สถานการณ์เศรษฐกิจของทวีปเอเชียในปัจจุบัน
ข้อมูลสถิติเกี่ยวกับเศรษฐกิจของทางเอเชียเมื่อเร็วๆ นี้แสดงว่า เครื่องบ่งชี้ภาวะเศรษฐกิจที่สำคัญๆยังคงลดลงไปอย่างขนานใหญ่ต่อไป แต่นักเศร
พอจะเชื่อแน่ได้ว่า นักเศรษฐศาสตร์ทุกคนในเอเชียเจอคำถามนี้คือภาวะเศรษฐกิจกำลังจะดีขึ้นหรือยัง? ข้อมูลต่างๆ จากทางเอเชียกำลังขัดกันอยู่ เศรษฐกิจของญี่ปุ่นในช่วงไตรมาสที่สิ้นสุดลง ในเดือนมีนาคมถดถอยมากกว่าของช่วงเดียวกันเมื่อปีกลายอยู่ร้อยละสิบห้านับว่าเศรษฐกิจของญี่ปุ่นถดถอยมากที่สุด ในรอบห้าสิบกว่าปีมานี้ สินค้าออกซึ่งเป็นองค์ประกอบที่สำคัญของเศรษฐกิจลดลงไปร้อยละยี่สิบหก แต่ทว่ามีสัญญาณส่อว่าในเดือนเมษายนนั้นความมั่นใจของผู้บริโภคในประเทศที่เศรษฐกิจใหญ่อันดับสองของโลกเขยิบสูงขึ้นมากที่สุดในรอบสิบเดือนการส่งออกในเดือนมีนาคมมีปริมาณสูงกว่าเมื่อเดือนกุมภาพันธ์ รัฐมนตรีว่าการกระทรวงการคลังญี่ปุ่น กาโอรุ โยซาโนกล่าวว่า"ช่วงตั้งแต่เดือนมกราคมถึงเดือนมีนาคมนั้นเศรษฐกิจแย่ที่สุดและว่าเศรษฐกิจค่อยฟื้นตัวขึ้นมาบ้างแล้ว" ประธานาธิบดีอินโดนีเซียคาดว่า เศรษฐกิจจะฟื้นตัวในปีหน้าส่วนรัฐมนตรีคลังฮ่องกงคาดว่าการส่งออกจะเพิ่มขึ้นเล็กน้อยภายในสิ้นปีนี้ประธานาธิบดีใต้หวันประกาศว่า ช่วงที่เลวร้ายที่สุดผ่านพ้นไปแล้วทั้งๆ ที่เศรษฐกิจยังคงซบเซาอยู่ก็ตาม ประธานาธิบดีสิงค์โปร์เตือนว่า ภาวะเศรษฐกิจจะเลวร้ายในปีนี้เขาคาดว่าเศรษฐกิจของสิงค์โปร์จะถดถอยระหว่างหกถึงเก้าเปอร์เซ็นต์แต่ทว่ากระทรวงการค้าสิงค์โปร์ รายงานในวันพฤหัสบดีว่าเมื่อเปรียบเทียบอัตราการขยายตัวของผลผลิตรวมของสิงค์โปร์ในช่วงไตรมาสแรกของปีนี้กับของไตรมาสก่อนหน้านั้นจะเห็นได้ว่าชลอลง ทางด้านจีน ปริมาณการจำหน่ายปลีกในเดือนเมษายน สูงกว่าช่วงเดียวกันของปีที่แล้วสิบห้าเปอร์เซ็นต์ทางการจีนกล่าวว่าเรื่องที่ว่านี้ พิสูจน์ให้เห็นว่าโครงการกระตุ้นภาวะเศรษฐกิจวงเงินห้าแสนแปดหมื่นหกพันล้านเหรียญสหรัฐของจีนทำงานได้ผล แต่ทว่าการส่งออกของจีนยังคงมีปริมาณลดลงต่อไปผลผลิตภาคอุตสาหกรรม ซึ่งเป็นวัดการผลิตของโรงงานนั้นลดลงเจ็ดกว่าเปอร์เซ็นต์ ซึ่งมากกว่าที่คาดหมายไว้ นาย ฉือ หลิน ผู้อำนวยการฝ่ายการคลัง และกิจการด้านการเงินสังกัดคณะกรรมการแห่งชาติว่าด้วยการพัฒนาและการปฏิรูปกล่าวว่ามีสัญญาณส่อว่าเศรษฐกิจเริ่มฟื้นตัวตั้งแต่เดือนพฤศจิกายน ดังจะเห็นได้ว่า มีการใช้กระแสไฟฟ้าเพิ่มขึ้นอันเป็นเครื่องบ่งชี้ว่า กิจกรรมภาคอุตสาหกรรมเพิ่มขึ้นเขากล่าวว่าสิ่งที่รัฐบาลเป็นห่วงก็คือ การคงเรื่องนั้นให้ดำเนินต่อไป เขากล่าวไว้ตอนนี้ว่า " เครื่องบ่งชี้ในขณะนี้แสดงว่า การฟื้นตัวของเศรษฐกิจของจีนมีลักษณะเป็นรูปตัววี แต่เครื่องบ่งชี้บางส่วน อาจมิได้สนับสนุนเรื่องนั้นแต่เราไม่สามารถกล่าวได้ว่า เครื่องบ่งชี้ในเดือนเมษายนพิสูจน์ให้เห็นว่า การฟื้นตัวของเศรษฐกิจรูปตัว"วี"นั้นเปลี่ยนแปลงไปในทิศทางอื่นแล้ว แต่ถ้าจะมีเครื่องบ่งชี้เพิ่มเติมที่ชี้ว่าการฟื้นตัวกำลังเปลี่ยนทิศทางแล้วละก็ เราอาจจะต้องใช้มาตรการเพิ่มเติมเพื่อทำให้การฟื้นตัวรูปตัว"วี" เป็นปึกแผ่นแน่นหนายิ่งขึ้น" สิ่งที่ทุกคนสามารถหวังได้ในตอนนี้ก็คือ การฟื้นตัวของเศรษฐกิจเป็นรูปตัว"วี" ซึ่งหมายถึงว่าเศรษฐกิจซบเซาถึงก้นบึ้งแล้วกลับฟื้นตัวอย่างรวดเร็ว แต่นักเศรษฐศาสตร์ยังพูดถึงเรื่องการฟื้นตัวของเศรษฐกิจเป็นรูปตัว"ยู" ซึ่งหมายถึงว่าเศรษฐกิจซบเซานานกว่าเดิมแล้วจึงค่อยๆ ฟื้นตัวที่ร้ายยิ่งกว่านั้นคือการฟื้นตัวรูปตัว "แอล" ซึ่งหมายถึงการที่เศรษฐกิจถดถอยอย่างฮวบฮาบและหยุดขยายตัวเป็นเวลานาน นอกจากนี้ยังมีการฟื้นตัวเป็นรูปตัว "ดับเบิ้ลยู" คือพอเศรษฐกิจเริ่มจะฟื้นตัวแล้วเศรษฐกิจกลับไปสู่ภาวะซบเซาอีก รัฐบาลของประเทศต่างๆ ในเอเชียใช้จ่ายเงินเพื่อนำประเทศให้หลุดพ้นจากวิกฤติกาลอย่างเช่นแจกเงินสดให้ประชาชน สร้างทางหลวงสายใหม่ๆ และออกเงินทุนให้กับโครงการใหม่ๆเพื่อฟื้นฟูกิจกรรมภาคธุรกิจ บางประเทศอย่างเช่นจีนบ่งชี้ว่า จะนำมาตรการอื่นๆ มาใช้ถ้าความเพียรพยายามกระตุ้นเศรษฐกิจในชั้นแรกนี้ยังไม่พอเพียง ไม่ว่าการฟื้นตัวของเศรษฐกิจจะเป็นไปในรูปใดก็ตามนักเศรษฐศาสตร์กล่าวว่า เรื่องหนึ่งที่จะเกิดขึ้นอย่างแน่นอนก็คือเมื่อเอเชียผ่านพ้นวิกฤติกาลครั้งร้ายแรงนี้ไปได้แล้ว รูปโฉมของเศรษฐกิจทางเอเชียซึ่งพึ่งการส่งออกเป็นหลักนั้นก็จะเริ่มแสวงหาวิธีการขยายตัว ที่ล่อแหลมน้อยลงคุณฉือ หลินกล่าวว่าควันหลงที่มาจากการที่เศรษฐกิจซุดตัวลงไปผู้ส่งออกของจีนจะประสพภาวะทางด้านธุรกิจที่แตกต่างไปจากเดิม และเศรษฐกิจจะต้องพึ่งอุปสงค์ภายในประเทศมากยิ่งสำหรับการขยายตัว